CELEX: 31986D0463
Language: el
Date: 1986-09-03 00:00:00
Title: 86/463/ΕΟΚ: Απόφαση της Επιτροπής της 3ης Σεπτεμβρίου 1986 όσον αφορά τις υγειονομικές συνθήκες και το κτηνιατρικό πιστοποιητικό κατά την εισαγωγή νωπών κρεάτων από την Κύπρο

Avis juridique important

|

31986D0463

86/463/ΕΟΚ: Απόφαση της Επιτροπής της 3ης Σεπτεμβρίου 1986 όσον αφορά τις υγειονομικές συνθήκες και το κτηνιατρικό πιστοποιητικό κατά την εισαγωγή νωπών κρεάτων από την Κύπρο  

Επίσημη Εφημερίδα αριθ. L 271 της 23/09/1986 σ. 0023 - 0025 Φινλανδική ειδική έκδοση: Κεφάλαιο 3 τόμος 21 σ. 0274  Σουηδική ειδική έκδοση: Κεφάλαιο 3 τόμος 21 σ. 0274 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Σεπτεμβρίου 1986  όσον αφορά τις υγειονομικές συνθήκες και το κτηνιατρικό πιστοποιητικό κατά την εισαγωγή νωπών κρεάτων από την Κύπρο  (86/463/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγεινομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 16,  την απόφαση 86/425/ΕΟΚ της Επιτροπής της 29ης Ιουλίου 1986 για συμπλήρωση, με την προσθήκη της Κύπρου, του πίνακα των τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοίρων και νωπού κρέατος (3),  Εκτιμώντας:  ότι, σύμφωνα με τη γνώμη της αποστολής κτηνιάτρων της Κοινότητας, φαίνεται ότι η υγειονομική κατάσταση στην Κύπρο είναι καλή και ελέγχεται από καλά διαρθρωμένες και οργανωμένες κτηνιατρικές υπηρεσίες, ιδιαίτερα όσον αφορά τις ασθένειες που μεταδίδονται με το κρέας· ότι η παραγωγή νωπού κρέατος για εξαγωγή προς την Κοινότητα θα επιτηρείται από έναν επίσημο κτηνίατρο, διορισμένο από το αρμόδιο τμήμα κτηνιατρικών υπηρεσιών.  ότι, επιπλέον, οι αρμόδιες κτηνιατρικές αρχές της Κύπρου έχουν διαβεβαιώσει ότι δεν έχουν εκδηλωθεί στην Κύπρο, κατά τους τελευταίους δώδεκα μήνες τουλάχιστον, πανώλη των βοοειδών, εξωτικός και κλασικός αφθώδης πυρετός, αφρικανική πανώλη των χοίρων, κλασική πανώλη των χοίρων, κυστιώδης ασθένεια των χοίρων και βρουκέλλωση των χοιροειδών και ότι δεν έχει διενεργηθεί εμβολιασμός κατά των ασθενειών αυτών την περίοδο αυτή·  ότι οι αρμόδιες κτηνιατρικές αρχές της Κύπρου ανέλαβαν την υποχρέωση να κοινοποιούν στην Επιτροπή και τα κράτη μέλη, με τηλέτυπο ή τηλεγράφημα, και το αργότερο μέσε σε 24 ώρες, ότι έχει διαπιστωθεί η εκδήλωση μιας από τις προαναφερθείσες ασθένειες ή ότι έχει ληφθεί απόφαση για διενέργεια εμβολιασμού κατ' αυτών·  ότι οι υγειονομικές συνθήκες και το κτηνιατρικό πιστοποιητικό πρέπει να προσαρμοστεί στην υγεινομική κατάσταση που επικρατεί στο εν λόγω κράτος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη επιτρέπουν την εισαγωγή νωπών κρεάτων βοοειδών, χοιροειδών, προβατοειδών, αιγοειδών και κατοικιδίων μονόπλων από την Κύπρο, σύμφωνα με τους όρους που καθορίζονται στο υγεινομικό πιστοποιητικό που περιλαμβάνεται στο παράρτημα και πρέπει να συνοδεύει την αποστολή.  Άρθρο 2  Η παρούσα απόφαση δεν εφαρμόζεται στις εισαγωγές αδένων και οργάνων που εγκρίνονται από τη χώρα προορισμού για την παρασκευή φαρμακευτικών προϊόντων.  Άρθρο 3  Η παρούσα απόφαση εφαρμόζεται από την 1η Αυγούστου.  Άρθρο 4  Η παρούσα απόφαση απευθύνεται στη κράτη μέλη.  Βρυξέλλες, 3 Σεπτεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 243 της 28. 8. 1986, σ. 34.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) βοοειδών, χοιροειδών, προβατοειδών, αιγοειδών και κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Σχετικός αριθμός πιστοποιητικού καταλληλότητας (2):  Χώρα εξαγωγής: Κύπρος  Υπουργείο:  Υπηρεσία:  Στοιχεία:  (προαιρετικό)  Ι. Ταυτότητα των κρεάτων  Κρέατα από:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου  (ων):  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου  (ων) τεμαχισμού:  ΙΙΙ. Προορισμός του κρέατος  Το κρέας αποστέλλεται από:  (τόπος αποστολής)  στ. . . :  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι τα ανωτέρω περιγραφόμενα νωπά κρέατα προέρχονται:  - από ζώα που παρέμειναν στο έδαφος της Κύπρου τουλάχιστον τρεις μήνες προτού ή από τη γέννησή τους, στην περίπτωση ζώων ηλικίας κάτω των τριών μηνών.  - στην περίπτωση νωπού κρέατος χοιροειδών, από ζώα που δεν προέρχονται από εκμεταλλεύσεις στις οποίες ισχύουν απαγορεύσεις για υγειονομικούς λόγους, επειδή εκδηλώθηκαν βρουκέλλωση των χοιρειδών κατά τις προηγούμενες έξι εβδομάδες.  - στην περίπτωση νωπού κρέατος προβατοειδών και αιγοειδών, από ζώα που δεν προέρχονται από εκμεταλλεύσεις στις οποίες ισχύουν απαγορεύσεις για υγειονομικούς λόγους, επειδή εκδηλώθηκε βρουκέλλωση των προβατοειδών και των αιγοειδών κατά τις προηυούμενες έξι εβδομάδες.  1.2.3 //  // Έγινε στ. . . ,   // την  Σφραγίδα  (υπογραφή του επίσημου κτηνίατρου διορισμένου από το  αρμόδιο τμήμα κτηνιατρικών υπηρεσιών)  (1) Νωπά κρέατα: όλα τα κατάλληλα για την ανθρώπινη κατανάλωση των κατοικιδίων βοοειδών, χοιροειδών, προβατοειδών, αιγοειδών, καθώς και των κατοικιδίων μονόπλων, τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια ψύχους θεωρούνται νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα αεροπλάνα να αναφέρεται ο αριθμός πτήσεως, για τα πλοία, η ονομασία του πλοίου.